Kedves Diákok!

Talán már hallottatok róla, hogy az érettségi előfeltételeként iskolai közösségi szolgálatot kell teljesítenetek! Ennek keretében 50 óra önkéntes munkát kell elvégezni lehetőség szerint a 9-11. évfolyamon. Higgyétek el ez nem lesz terhes kolonc számotokra!

Ti választhatjátok ki iskolátok lehetőségei között, hogy milyen tevékenységet akartok végezni. Tehát, ha azt nem is dönthetitek el, hogy csináljátok vagy nem csináljátok, de az, hogy MIT, rajtatok múlik. Lehetnek javaslataitok, hogy milyen feladatokat láttok célszerűnek, amelyeket elvégezhetnétek.

A fontos az, hogy amit kitaláltok, és az iskola vezetés jóváhagyását megszerzitek hozzá, eleget tegyen a törvényben foglalt meghatározásnak:

A „közösségi szolgálat: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása.” (Értelmező rendelkezés 4.§ (13.) bekezdés)

Tehát a következő tevékenységi területek jönnek szóba:

a) egészségügyi,

b) szociális és jótékonysági,

c) oktatási,

d) kulturális és közösségi,

e) környezet- és természetvédelemi,

f) polgári- és katasztrófavédelmi,

g) közös sport és szabadidős tevékenység óvodáskorú, sajátos nevelési igényű gyermekekkel, idős emberekkel.

Lehet az 50 órát több projekt keretében, több év alatt teljesíteni. Ennek az az előnye, hogy többféle dolgot tudtok kipróbálni. Arra is van lehetőség, hogy egy nagy projekt keretében, vagy több egy év alatt lefutó program keretében teljesítsétek az 50 órát. Ha jól készítitek elő és szívvel végzitek a feladataitokat rájöttök, hogy egy fantasztikus programnak és életre meghatározó élménynek lesztek részesei. Legyetek kreatívak és mérjétek fel környezetetekben, hogy miben lehettek hasznára másoknak, helyi közösségeteknek, környezeteteknek.

 **Kérjük a jelentkezési lapot szüleiddel együtt kitölteni és a beiratkozáskor magaddal hozni!**

További információt itt találtok: www.kozossegi.ofi.hu

Jó ötleteket és élményeket kíván nektek a Közösségi Szolgálat csapata!

**Jelentkezési lap**

iskolai közösségi szolgálatra

Alulírott ………………………………………………………………………. tanuló a

BMSZC Pataky István Híradásipari és Informatikai Szakgimnázium

……………………………………… osztályos tanulója
az alábbi területeken kívánok eleget tenni a közösségi szolgálatnak:

**A felsoroltak közül minimum hármat aláhúzással kérem jelezze!**

a) az egészségügyi,

b) a szociális és jótékonysági,

c) az oktatási,

d) a kulturális és közösségi,

e) a környezet- és természetvédelemi,

f) a katasztrófavédelmi,

g) az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős,

h) az egyes rendőrségi feladatok ellátására létrehozott szerveknél bűn- és baleset-megelőzési

 ……………………………………

 tanuló aláírása

**Szülő, gondviselő nyilatkozata:**

Alulírott ……………………………………………………………………………………..

nevezett tanuló szülője/gondviselője az iskolai közösségi szolgálat teljesítését a jelzett területeken támogatom és tudomásul veszem.

 ……………………………………………

 szülő, gondviselő aláírása

**Budapest, 2018. június 21.**